Võru-Piusa ja Holsta-Noodase ürgorus levib ahelikuna väiksemaid orgjärvi. Suurim neist on Noodasjärv orgude sõlmekohas - 1.7 km pikk,  kõige laiemast köhast 420 m lai, pindala 30 ha, keskmine sügavus 4 m (suurim sügavus 6.2 m), kõva liivase põhjaga ja tumeda veega. Samas orus on veel rida väiksemaid orgjärvekesi. Võru ja Piusa vahelise ürgoru soisel lammil levib pikk kitsas Tabina järv (925 m pikk, suurim laius 250 m, pindala 9 ha), mis on juba sedavõrt umbe kasvanud, et vett on sügavamais kohtades ainult 1.5 m, enamasti aga 0.5 m. Kuiva suvega katavad veetaimed tihedasti pea kogu järve pinna.